stanford-oval/wikipedia huggingface dataset:
Eläintarha
Kritiikki ja toiminnan valvonta

Eläintarhojen olosuhteita kohtaan esitetään jonkun verran kritiikkiä. Häkissä elävien eläinten elinpiiri on hyvin rajattu, eikä eläinten päivärutiineissa ole juurikaan vaihtelua. Eläintarhassa elintila on keskimäärin vain sadasosa luonnollisen reviirin koosta. Eläimet eivät joskus pystykään tarhoissa toteuttamaan lajityypillistä käyttäytymistään. Eläinkysymyksille omistautuneista suomalaisista järjestöistä esimerkiksi Animalia ja Oikeutta eläimille suhtautuvat kriittisesti eläintarhoihin.
Maailman eläintarha- ja akvaariojärjestöllä sekä sen alaisilla järjestöillä, kuten Euroopan eläintarha- ja akvaariojärjestöllä, on melko tiukat standardit valvomilleen eläintarhoille. Järjestöihin kuuluu kuitenkin vain noin kymmenen prosenttia maailman eläintarhoista. Järjestön ulkopuolella olevat tarhat ovat vain paikallisen lainsäädännön valvonnassa, ja monissa maissa lainsaadäntö on melko olematonta.
Suomessa eläintarhojen ja -näyttelyiden toimintaa valvoo paikallisella tasolla Aluehallintovirasto. Vuoden 2024 alussa voimaan tulevan eläinten hyvinvointilain myötä aluehallintovirastot joutuvat arvioimaan kaikki eläintarhaluvat uudelleen, sillä eläintarhan määritelmä laissa tarkentuu.
Suomalaisia eläintarhoja ja pysyviä eläinnäyttelyitä

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Nimi | Perustamis­vuosi | Eläin­lajeja | Eläin­yksilöitä | Vuosittaisia kävijöitä | Vakituista henkilö­kuntaa | Euroopan eläin­tarha­järjestö EAZA:n jäsenyys | Suomen eläin­tarha­yhdistyksen jäsenyys |
| Haltialan kotieläintila |  |  |  | 250 000 |  | Ei | Ei |
| Heinolan lintutarhat | 1963  |  |  | 100 000 |  | Ei | Ei |
| Hirvikartano | 2008  | 3 |  |  |  | Ei | Kyllä |
| Kiteen eläinpuisto | 1996 | 50 | n. 200 |  | 1-4  | Ei | Ei |
| Koiramäki (Särkänniemi) | 1970 (uudistettu 2013) | 13  |  |  |  | Ei | Kyllä |
| Korkeasaaren eläintarha | 1889  | 155 | 1457 | 500 000  | n. 80  | Kyllä | Kyllä |
| Kukka- ja eläinpuisto Escurial | 1987  | 50  | 400  |  |  | Ei | Ei |
| Kuopion eläinpuisto | 1984 | 30  |  | 30 000  |  | Ei | Ei |
| Kuusamon Suurpetokeskus | 1996 | 3 |  |  | 1-4  | Ei | Ei |
| Maretarium | 2002 | 60 | 1700 | 30 000  | 7  | Ei | Kyllä |
| Merimaailma Sea Life Helsinki | 2002 | 150  |  | 255 000  | 30  | Ei | Kyllä |
| Orimattilan kotieläinpuisto | 1989 |  |  |  |  | Ei | Ei |
| PikkuKili | 1993 |  |  |  |  | Ei | Ei |
| Ranuan eläinpuisto | 1983  | 50 | 200 | 157 000  | 16  | Kyllä | Kyllä |
| Särkänniemen akvaario | 1969 | 200  |  |  |  | Ei | Kyllä |
| Tropicario | 2000 |  |  |  | 1-4  | Ei | Kyllä |
| Ysitien lemmikki | 1982 | 20  |  |  |  | Ei | Ei |
| Zoolandia | 1984 |  |  |  |  | Ei | Ei |
| Ähtärin eläinpuisto | 1973  | 60 |  | 275 000  | 50 | Kyllä | Kyllä |
Suomalaisia eläintarhoja ja pysyviä eläinnäyttelyitä > Lopettaneita

Akvaariolinna (vuosina 1983–2006)
Oulun yliopiston eläintarha (vuosina 1986–2010)
Suvenniemen Eläintieteellinen asema (vuosina 1925–1939)
Särkänniemen delfinaario (vuosina 1985–2016)
Tampereen eläintarha (vuosina 1964–1972)
Konijänkän kotieläinpiha (vuosina 2005–2019)
Aiheesta muualla

Wikimedia Commonsissa on kuvia tai muita tiedostoja aiheesta .
Korkeasaaren eläintarha
Ylen Elävä arkisto: Ovatko eläintarhat eläinten keskitysleirejä? Suomessa kuvattu eläintarhakriittinen dokumenttielokuva 1970-luvulta.
Näkymä Hagenbeckin eläintarhasta.
Berberiapina Korkeasaaren eläintarhassa.
Sveitsin kielet

Sveitsin kielellinen tilanne:  saksa
  ranska
  italia
  retoromaani
Sveitsi on tunnettu neljästä kansallisesta kielestään: saksa, ranska, italia ja retoromaani. Näistä saksa, ranska ja italia ovat virallisia kieliä koko maan tasolla. Kaikki sveitsiläiset eivät kuitenkaan osaa sujuvasti kaikkia neljää kieltä.. Kouluissa oppilaiden on kuitenkin opiskeltava vähintään kahta kieltä. Yli 15-vuotiaista 40 prosenttia käyttää vähintään kahta kieltä päivittäin. Sveitsin yleisradioyhtiöllä (SRG SSR) on oma kanavansa kaikille neljälle kielelle.
Ethnologuen mukaan maassa tavataan 13 elävää kieltä.
Syy Sveitsin monikielisyyteen on se, että Sveitsi on valtioliitto, jonka osat, eli kantonit, saavat itse päättää, mitkä kielet ovat virallisia niiden alueella. Maan perustuslaki takaa kansallisen kielen aseman kaikille neljälle kielelle.
Havainnekuva sveitsiläisestä näppäimistöstä.
Joissain tilanteissa Sveitsissä käytetään myös latinaa, koska sen katsotaan olevan neutraali kieli kaikille sveitsiläisille. Esimerkki tällaisesta tilanteesta on Sveitsin maatunnus: CH on peräisin ilmauksesta Confederatio Helvetica.. Myös Sveitsin frangien kolikkoihin on lyöty maan latinankielinen nimi kaikkien neljän virallisen kielen sijaan.
Saksa

Saksa on Sveitsin puhutuin kieli. Sitä puhuu noin 63 prosenttia koko väestöstä. Yksinomaan saksankielisiä kantoneita ovat Zürich, Luzern, Uri, Schwyz, Obwalden, Nidwalden, Glarus, Zug, Solothurn, Basel-Stadt, Basel-Landschaft, Schaffhausen, Appenzell Ausserrhoden, Appenzell Innerrhoden, Sankt Gallen, Aargau ja Thurgau.
Sveitsissä puhuttavia alemannimurteita kutsutaan yhteisnimityksellä sveitsinsaksa, ja ne poikkeavat huomattavasti niin saksan yleiskielestä kuin Saksassa puhuttavista murteista. Virallisissa yhteyksissä käytetään sveitsinsaksan sijaan kirjakielenä Sveitsin standardisaksaa, joka eroaa Saksassa käytettävästä kirjakielestä lähinnä sanaston osalta; lisäksi ß-kirjainta ei käytetä ollenkaan, vaan se korvataan aina kirjainyhdistelmällä ss.
Saksankielinen SRG SSR:n kanava on nimeltään Schweizer Radio und Fernsehen.
Ranska

Ranskaa puhuu 23 prosenttia koko väestöstä. Sveitsin ranskankielistä aluetta kutsutaan toisinaan nimellä Romandie. Virallisesti ranskankielisiä kantoneita ovat Vaud, Geneve, Neuchâtel ja Jura. Lisäksi Fribourgin, Bernin ja Valais'n kantoneissa ranska on virallinen kieli saksan rinnalla..
Sveitsinranska eroaa jonkin verran Ranskan yleiskielestä.
Ranskankielisenä SRG SSR:n kanavana toimii Radio Télévision Suisse.
Italia

Italiaa puhuu 8 prosenttia koko maan väestöstä. Ainoa kantoni, jossa italia on enemmistön kieli, on Ticino. Lisäksi sitä puhutaan Graubündenin kantonin eteläisissä osissa..
Erot sveitsinitalian ja Italian yleiskielen välillä ovat melko vähäiset ja näkyvät enimmäkseen sanastollisina eroina.
Italiankielisistä yleisradiopalveluista vastaa Radiotelevisione svizzera.
Retoromaani

Retoromaania puhutaan virallisesti ainoastaan osassa Graubündenia. Vain alle 1 % maan väestöstä puhuu retoromaania.
SRG SSR:n retoromaaninkielinen kanava on nimeltään Radiotelevisiun Svizra Rumantscha.
Muut kielet

Vieraskielisten osuus on kasvanut voimakkaasti Sveitsissä 1970-luvulta lähtien, jolloin heitä oli 3,7 prosenttia maan koko väestöstä. Vuonna 2019 vastaava luku 22,7 prosenttia. Kielet jakautuva seuraavasti:
| Kieli | Puhujien osuus koko väestöstä (%) |
| --- | --- |
Englanti: 5,7
Portugali: 3,5
Albania: 3,3
Serbokroatia: 2,3
Espanja: 2,3
Muut: 7,9
Englantia käytetään yleisesti elinkeinoelämän parissa. Sveitsiläiset suhtautuvat melko suvaitsevaisesti vieraskielisiin..
Suomen šiiamuslimit

| Suomen šiiamuslimit The Shia Muslims in Finland |
| --- | --- |
Suuntautuminen:  islam
Teologia:  šiialaisuus
Hallinto:  uskonnollinen yhdyskunta
Toiminta-alue:  Helsinki
Perustettu:  2003
Jäseniä:  23 (2022)
Infobox OKVirheellinen NIMI-arvo: 
Suomen šiiamuslimit on islamin šiialaista suuntausta Suomessa edustava rekisteröity uskonnollinen yhdyskunta. Se perustettiin vuonna 2003 ja rekisteröitiin 2004. Jäseniä on 26 (2020). Yhdyskunnan kotipaikka on Helsinki. Yhdyskunnan imaami ja puheenjohtaja oli vuonna 2004 Zand Vakili Masoud.
Aiheesta muualla

Viralliset sivut (Arkistoitu – Internet Archive)
Ugandan virustutkimuslaitos

| Ugandan virustutkimuslaitos Uganda Virus Research Institute |
| --- | --- |
 Ugandan virustutkimuslaitoksen päärakennuksen sisäänkäynti.
Tutkimuslaitoksen tiedot
Perustettu:  1936 (Yellow Fever Research Institute)
Sijainti:  Entebbe, Uganda
Pääkonttori:  51-59 Nakiwogo Road (P.O.Box 49), Entebbe, Uganda 0.0757°N, 32.4574°E
Tutkimusala:  kansanterveys, biolääketieteellinen tutkimus ja epidemiologinen seuranta
Ugandan virustutkimuslaitos (engl.  Uganda Virus Research Institute, UVRI) on kansanterveyden koulutus- ja tutkimuslaitos, jonka päätoimipiste sijaitsee Ugandan pääkaupungin Kampalan lähellä Entebben kaupungissa. UVRI tekee tieteellistä tutkimusta kansanterveydelle merkityksellisistä infektiosairauksista ja neuvoo Ugandan hallitusta niiden rajoittamisessa ja ehkäisemisessä. UVRI toimii yhteistyötä muun muassa Britannian lääketieteellisen tutkimussäätiön (MRC), London School of Hygiene and Tropical Medicinen sekä Maailman terveysjärjestön (WHO) kanssa. Tutkimuslaitos on tehnyt pitkään työtä esimerkiksi HIVin leviämisen hillitsemiseksi Ugandassa. Sittemmin URVI:sta on tullut esimerkiksi WHO:n toinen afrikkalainen aluekeskus keltakuumeen tutkimuksessa ja seurannassa Dakarin Pasteur-instituutin tavoin.
Tartuntatautien tutkimusatoiminnan Entebbessä käynnisti Rockefeller-säätiö vuonna 1936 perustamalla paikkakunnalle keltakuumeen tutkimuslaitoksen (Yellow Fever Research Institute).  18 huhtikuuta 1947 tutkimuslaitoksen läheiseen Zika-tutkimusmetsään sijoitettuun häkkiin keltakuumeen tutkimiseksi viedylle reesusapinalle (Rhesus 766) nousi kuume. Kuumeinen apina tuotiin laboratorioon kaksi päivää metsässä oltuaan. Laboratoriossa apinan seerumia siirrettiin hiireen. Kymmenen päivän kulutua seerumia saaneet hiiret olivat sairaita. Apinan aivoista voitiin eristää taudin aiheuttaja, joka myöhemmin nimettiin zikavirukseksi (ZIKV). Vuonna 1948 sama virus eristettiin myös saman tutkimusmetsän keltakuumehyttysistä (Aedes africanus). Tutkimuslaitos uudelleennimettiin vuonna 1950 (East African Virus Research Institute) ja sain nykynimensä (Uganda Virus Research Institute)  vuonna 1977.
Maaliskuun 2020 lopulla uutisoitiin, että koronavirusnäytteitä analysoitiin Ugandassa ainoastaan Ugandan virustutkimuslaitoksessa. Tuolloin covid-19-näytteitä tuli analysointavaksi noin 700 vuorokaudessa. Tässä vaiheessa maan terveysministeriö ilmoitti uusien koronalaboratorioiden avaamisaikeista alueellisiin referenssisairaaloihin.
Aiheesta muualla

Kuvia tai muita tiedostoja aiheesta Ugandan virustutkimuslaitos Wikimedia Commonsissa
UVRI home page (englanniksi) (uvri.go.ug)
URVI (englanniksi) (researchgate.net)
Ministry of Health - Coronavirus (Pandemic) COVID-19 (Ugandan covid-19-tilanne- ja tiedotussivusto) (englanniksi) (health.go.ug)
Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat
Good Luck, Babe!

| ”Good Luck, Babe!” Chappell Roan |
| --- | --- | --- |

Singlen tiedot
 Julkaistu: 5. huhtikuuta 2024
 Tekijä(t): Kayleigh Rose Amstutz Daniel Nigro Justin Tranter
 Tuottaja(t): Dan Nigro
 Tyylilaji: pop
 Kesto: 03.38
 Levy-yhtiö: Amusement Records
Chappell Roanin muut singlet
| ”Hot to Go!” 2023 | ”Good Luck, Babe!” 2024 |   |
Good Luck, Babe! on yhdysvaltalaislaulaja Chappell Roanin musiikkikappale, joka julkaistiin singlenä 5. huhtikuuta 2024. Se oli hänen ensimmäinen julkaisunsa edeltävänä vuonna ilmestyneen esikoisalbumin The Rise and Fall of a Midwest Princess jälkeen. Roanin mukaan kappale aloittaa uuden jakson hänen urallaan.
Roan on kirjoittanut kappaleen Justin Tranterin ja Dan Nigron kanssa. Nigro myös tuotti sen. Kappale kertoo onnen toivottamisesta henkilölle, joka vastustaa kohtaloaan. Roan kirjoitti kappaleen rakastuttuaan tyttöön, joka alkoikin seurustella miehen kanssa. Sen oli alun perin tarkoitus olla nimeltään ”Good Luck, Jane!”, mutta muut tekijät halusivat Roanin vaihtavan nimen.
Vuoden 2024 marraskuuhun mennessä ”Good Luck, Babe!” oli tavoittanut radion kautta yli 400 miljoonaa kuuntelijaa ja sitä oli striimattu musiikkipalvelu Spotifyn kautta 900 miljoonaa kertaa. Muun muassa Pride-liike on nimittänyt kappaletta queer-hymniksi. Roan on kappaleella ehdolla vuoden levytyksen, vuoden laulun ja parhaan pop-sooloesityksen Grammy-palkintojen saajaksi vuoden 2025 gaalassa.
Fagerås

| Fagerås |
| --- | --- |
 Fagerås
 Koordinaatit: 59°31′07″N, 13°13′13″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Kil
Väkiluku (31.12.2023):  449
Fagerås on taajama Kilin kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 449 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Fagerås Wikimedia Commonsissa
Högboda

| Högboda |
| --- | --- |

 Högboda
 Koordinaatit: 59°33′48″N, 13°03′19″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Kil
Väkiluku (31.12.2023):  277
Högboda on taajama Kilin kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 277 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Högboda Wikimedia Commonsissa
Östra Ljungby

| Östra Ljungby |
| --- | --- |
 Östra Ljungbyn kirkko
 Östra Ljungby
 Koordinaatit: 56°12′13″N, 13°07′10″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Klippanin kunta
Pinta-ala:  
 – Maa:  2,25 km²
Väkiluku:  1 817
 – Väestötiheys:  806 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2018 mukaiset. 
Infobox OKVirheellinen NIMI-arvo: 
Östra Ljungby on Klippanin kuntaan kuuluva taajama Skånen luoteisosassa eteläisessä Ruotsissa. Se sijaitsee E4-tien varrella Åstorpin ja Örkelljungan välissä. Etäisyys Malmöstä on noin 65 kilometriä pohjoiseen.
Östra Ljungbyn taajaman väkiluku lähes kaksinkertaistui vuonna 2015, jolloin Stidsvigin taajama kasvoi yhteen sen kanssa.
Östra Ljungbyn piiri (Östra Ljungby distrikt) käsittää Klippanin kunnan luoteisosan, ja sen väkiluku oli vuonna 2018 noin 2 500 asukasta.
Käännös suomeksi
Rimforsa

| Rimforsa |
| --- | --- |

 Rimforsa
 Koordinaatit: 58°08′14″N, 15°40′59″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Kinda
Väkiluku (31.12.2023):  2 291
Infobox OKVirheellinen NIMI-arvo: 
Rimforsa on taajama Kindan kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 2 291 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Rimforsa Wikimedia Commonsissa
Atte Tolvanen

| Atte Tolvanen> Henkilötiedot |
| --- | --- |
Syntynyt: 23. marraskuuta 1994 (ikä 30) Vihti, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  184 cm
Paino:  85 kg
Seura
Seura:  EC Salzburg
Sarja:  ICEHL
Pelaajaura
Pääsarjaura:  2019–
Aik. seurat:  Syracuse Crunch (AHL) Pelicans (SML) Ässät (SML)
Atte Tolvanen (s. 23. marraskuuta 1994 Vihti) on suomalainen jääkiekkomaalivahti, joka pelaa monikansallisen Bet-at-home ICE Hockey Leaguen itävaltalaisjoukkue EC Salzburgissa.
Ura > Seuraura > Junioriura

Tolvanen on Nummelan Palloseuran kasvatti. Hän siirtyi D-juniori-ikäisenä Jäähonkaan, josta Tolvanen siirtyi edelleen kaudeksi 2009–2010 Espoo Bluesin C-nuoriin. Kauden 2010–2011 hän pelasi Kiekko-Espoon B-nuorissa, jossa Tolvanen voitti kauden päätteeksi B-nuorten I-divisioonan mestaruuden. Kaudeksi 2011–2012 hän siirtyi Porin Ässiin. Tolvanen pelasi suurimman osan kaudestaan seuran A-nuorissa, joiden pääasiallisen torjuntavastuun hän kantoi. Tolvasella oli koko A-nuorten SM-liigan paras torjuntaprosentti (92,5 %). Hänet palkittiin kauden päätteeksi sarjan vuoden tulokkaana Yrjö Hakala -palkinnolla.
Maaliskuussa 2012 Tolvanen teki Ässien kanssa kaksivuotisen SM-liigasopimuksen. Hän jatkoi 2012–2013 seuran A-nuorten vastuunkantajana, mutta Tolvanen ei lopulta pukenut yhteenkään SM-liigaotteluun, jotta hän voisi tulevaisuudessa pelata Yhdysvaltain yliopistosarjoissa. Tolvanen siirtyi kaudeksi 2013–2014 NAHL-junioriliigan Minnesota Magiciansiin. Joulukuussa 2013 hänet valittiin liigan keskilännen divisioonan viikon pelaajaksi. Kaudeksi 2014–2015 Tolvanen vaihtoi NAHL-seuraansa Minot Minotaurosiin. Hänen torjumansa 26 voittoa ja kuusi nollapeliä olivat seuran historian yhden kauden ennätyksiä. Hänet valittiin kauden päätteeksi liigan keskisen divisioonan tähdistökentälliseen.
Ura > Seuraura > Yliopistovuodet

Vuodet 2015–2019 Tolvanen pelasi Northern Michigan Universityn yliopistojoukkueessa. Hän nousi heti Freshman-vuotenaan 2015–2016 joukkueen pääasialliseksi vastuunkantajaksi. Tolvanen valittiin kauden päätteeksi WCHA:n tulokkaiden tähdistökentälliseen. Sophomore-vuotenaan 2016–2017 hän torjui 45 ottelussa viisi nollapeliä. Tolvanen torjui kaikki nollapelinsä peräkkäin ja piti maalinsa puhtaana kaikkiaan 339 minuutin ja viiden sekunnin ajan, kunnes MSU-Mankaton Zeb Knutson ohitti hänet Tolvasen kuudennessa pelissä ajassa 3.26. Hänen nollaputkensa oli kaikkien aikojen toiseksi pisin koko NCAA:n historiassa. Tolvasta kauemmin nollan on pitänyt vain Blaine Lacher (375 minuuttia ja yksi sekunti) keväällä 1994. Tolvanen valittiin kauden päätteeksi WCHA:n toiseen tähdistökentälliseen.
Kesällä 2017 NHL-varaamaton Tolvanen osallistui Nashville Predatorsin kehitysleirille. Samalle leirille osallistui myös hänen hyökkääjänä pelaava pikkuveljensä Eeli Tolvanen, jonka seura oli varannut samana kesänä. Atte Tolvanen jatkoi kaudella 2017–2018 Northern Michigan Universityssa ja hänet palkittiin Junior-vuotensa päätteeksi WCHA:n parhaan päästettyjen maalien keskiarvon (2.22) omaavana maalivahtina. Tolvanen valittiin myös sarjan ensimmäiseen tähdistökentälliseen. Senior-vuotenaan, 7. joulukuuta 2018 hän onnistui tekemään maalin Michigan Techin tyhjään maaliin. Tolvanen oli NMU:n seurahistorian ensimmäinen tempussa onnistunut maalivahti ja koko NCAA:n historian 11:s. Hän torjui kauden aikana viisi nollapeliä. Tolvanen palkittiin taas WCHA:n parhaasta päästettyjen maalien keskiarvosta ja hänet valittiin sarjan ensimmäiseen tähdistökentälliseen. Viimeisen yliopistokautensa päätteeksi, maaliskuussa 2019 Tolvanen teki loppukauden kattavan AHL-sopimuksen Syracuse Crunchin kanssa. Hän pelasi siellä kuusi ottelua torjuen yhden nollapelin.
Ura > Seuraura > Siirtyminen SM-liigaan

Kaudeksi 2019–2020 Tolvanen siirtyi kaksivuotisella sopimuksella Pelicansin SM-liigajoukkueeseen. Hän oli lähdössä kauteen ensin Jakub Škarekin aisaparina, mutta hänen siirryttyä jo kesken harjoituskauden New York Islandersin organisaatioon Škarekin joukkueen maalivahtiosastolla kauden avaukseen korvasi Tomi Karhunen. Tolvanen teki miesten pääsarjadebyyttinsä Mestarien liigan neljännellä kierroksella 8. syyskuuta 2019 vieraissa sveitsiläistä Lausanne HC:tä vastaan. Hän torjui ottelussa varsinaisella peliajalla ja jatkoerässä 31 kertaa sekä päästi kolme maalia. Voittomaalikilpailuissa Tolvanen päästi Lausannen neljästä yrityksestä kolme, jonka jälkeen Pelicans hävisi ottelun lukemin 4–3. SM-liigadebyyttinsä Tolvanen teki runkosarjan toisella kierroksella 14. syyskuuta 2019 vieraissa Mikkelin Jukureita vastaan. Hän torjui Pelicansin 3–4-voittoon päättyneessä ottelussa 18 kertaa.
Tomi Karhusen siirryttyä marraskuun 2019 lopulla Pelicans paikkasi maalivahtiosastoaan Riku Heleniuksella, joka pelasi lopulta vain kahdessa ottelussa joulukuussa. Heleniuksen jäätyä ilman jatkosopimusta Tolvanen toimi loppukauden ajan Pelicansin selkeänä ykkösmaalivahtina aisaparinaan kauden niin ikään joukkueen kolmosmaalivahtina aloittanut Jasper Patrikainen. Hän pelasi liigauransa ensimmäisen nollapelin 22. tammikuuta 2020 vieraissa Tapparaa vastaan. Tolvanen torjui Pelicansin 0–3-voittoon päättyneessä ottelussa 25 kertaa. Juha Helminen valitsi hänet ottelun Alumnien tähtien kakkostähdeksi. Kaikkiaan Tolvanen pelasi kauden aikana SM-liigassa 36 runkosarjaottelua torjuen yhden nollapelin. CHL:ssä hän pelasi kaksi ottelua.
Kaudella 2020–2021 Tolvanen jäi Pelicansissa kolmosmaalivahdiksi Patrik Bartošákille ja Jasper Patrikaiselle. Hän ei saanut alkukaudella tililleen otteluakaan, kunnes joulukuun 2020 lopulla seura lainasi Tolvasen yhden ottelun ajaksi Porin Ässien SM-liigajoukkueeseen, kun joukkue tarvitsi paikkaajaa sekä Linus Söderströmin että Sami Aittokallion poissaoloille. Hän pelasi näin ollen ensimmäisen ottelunsa yli yhdeksään kuukauteen. Tammikuussa 2021 Tolvasen lainasopimusta jatkettiin kuukaudella. Helmikuussa hänen sopimuksensa Pelicansin kanssa lopulta purettiin ja Tolvanen teki Ässien kanssa loppukauden kattavan jatkosopimuksen.
Heinäkuussa 2021 Tolvanen teki syyskuun loppuun asti ulottuvan sopimuksen Vaasan Sportin kanssa, kun Rasmus Reijola oli sivussa toipuessaan leikkauksesta. Jo Reijolan kuntouduttua, muutama päivä ennen sopimuksensa päättymistä hän siirtyi loppukauden 2021–2022 kattavalla sopimuksella monikansallisen Bet-at-home ICE Hockey Leaguen itävaltalaisjoukkue EC Salzburgiin.
Ura > Maajoukkueura

Tolvanen on pelannut kolme poikien maaottelua.
Muuta

Tolvasen isoveli Joona pelasi kaudella 2020–2021 puolustajana II-divisioonajoukkue Harjun Kiekossa. Hän on aiemmin luonut myös pääsarjauraa Puolassa ja Ranskassa. Heidän pikkuveljensä Eeli Tolvanen pelaa hyökkääjänä NHL-seura Nashville Predatorsissa. Eeli on seuran ensimmäisen kierroksen varaus vuodelta 2017.
Tolvanen on hakenut syksyllä 2024 Itävallan kansalaisuutta, jotta voisi edustaa maata vuoden 2025 jääkiekon maailmanmestaruuskilpailuissa.
Muslimielämää

| Muslimielämää> Make Me a Muslim |
| --- | --- |

Kestoaika:  30 min
Alkuperämaa:   Suomi
Verkko:  Yle TV1
Esitetty:  27. elokuuta 2010 – 1. lokakuuta 2010
Tuotantokausia:  1
Jaksoja:  6
Tuotanto
Tuottaja(t):  Heli Koskela
Vastaava(t) tuottaja(t):  Kari Tervo
Ohjaaja(t):  Heli Koskela
Tuotantoyhtiö(t):  Tarinatalo
Muslimielämää oli Tarinatalon tuottama suomalainen asiaohjelma, joka perustui brittiläisen Wildcard Productionin formaattiin Make Me a Muslim. Syksyllä 2010 esitetty kuusiosainen sarja seuraa viiden suomalaisen tapaa yrittää elää kuuden viikon ajan muslimina. Heidän ohjaajanaan toimi irakilainen šiia-vaikuttaja Haider Al-Hello ja mentoreina suomalainen islamin opettaja Isra Lehtinen ja syyrialainen entinen lääketieteen opiskelija Anas Hajjar.
Jaksoluettelo

Muslimielämä alkaa
Muslimiseksiä
Paasto
Vappu muslimien tyyliin
Pasi hyväntekijänä
Loppujuhla
Aiheesta muualla

Muslimielämää Ylen sivustolla (Arkistoitu – Internet Archive)
| n k Islam Suomessa |
| --- | --- |
Suurimmat yhdyskunnat:  Helsinki Islam Keskus  Suomen islamilainen yhdyskunta  Tampereen islamin yhdyskunta  The Islamic Rahma Center in Finland  Pohjois-Suomen Islamilainen Yhdyskunta  Resalat Islamilainen Yhdyskunta  Turun Islamilainen Yhdyskunta  Luettelo islamilaisista yhteisöistä 
Moskeijat:  Järvenpään moskeija  Lahden moskeija  Vantaan moskeija 
Henkilöt:  Abdullah Ali  Musa Bigiev  Khodr Chehab  Okan Daher  Anas Hajjar  Weli-Ahmed Hakim  Pia Jardi  Ymär Sali  Semiulla Wafin 
Järjestöt ja media:  Helsingin Muslimit  Suomen šiiamuslimit 
Kulttuuri ja tapahtumat:  Muslimielämää 
Muuta:  Helsingin islamilainen hautausmaa  Helsingin suurmoskeijahanke  Suomen islamilainen puolue